钦定古今图书集成/理学汇编/学行典/第037卷 > 理数钤〈坎集上〉 > 《胎卦爻数例》
## 钦定古今图书集成/理学汇编/学行典/第037卷 > 理数钤〈坎集上〉 > 《胎卦爻数例》

假如运世年内四柱胎卦，得会之元，内世之世，乾卦
第五爻，则以年卦图丑世元之元，冬至复初，九爻数
起，自下而上，至会之元，内《乾卦》第五爻，得四百七十
七爻，一卦四爻，自下而上，即是历三四五，共三爻也，
当是四百七十九爻。

假如运世年月四柱胎卦，得世之元。《咸》卦五爻，则以
年图丑世元之元，冬至复初九数起，自下而上，至世
之元。内《咸》卦五爻，得一千一百六十三爻。

假如两数，戊戌年正月二十八日乙卯。〈阙〉“元”字得岁
之月，内日之时。剥卦日卦阴图，属大暑节。其戊戌年
正月十七日惊蛰二十八日在初气内，当用《剥》上体
艮。乙卯日属甲寅孟局用上爻，则从日卦阴图卯月
夏至，姤上九。自上而下，数至大暑，剥上九爻，得一百
八十一爻。

物数皆用岁月日时为四柱，但动物用西南《交感》卦，
植物用东北“《交感》卦”，为不同耳。凡物之久近，当随其
分量大小言之。

如一世三十年之物，当以真数先去“万物” 数，却以三十年数除之；

若是“一月之物” ，则以一月之数除之。

“如运祚三十二世，则以九百六十年” 除之。

“人四世一百二十年” ，则以百二十年除之。

“《犬马》一世三十年” ，则以三十年数除之。

如“十年之物” ，则以十年三十六月数除之，当作一百二十月。

“一年之物” ，则以一年十二月数除之。

“一月之物” ，则以一月三十日数除之。

《一日之物》，则以一日十二时数除之。

假如一月之物，本生卦爻数只作一日用。如一日之
物，本生卦爻数只作一时用。九百六十年气运，一百
二十年人；三十年物，十年一年之物，皆如此作用。
方图纵数，一直一曲。问：剥卦在坤宫，如何却作艮宫
用？艮在上也。方图又《屯》在震作坎宫，坎在上也。其次
序，如《干》《履》《同人》《无妄》，此四卦直数皆干宫，自下而上
用本宫卦，在上而取。

《泰》《大畜》《需》《小畜》亦干宫，皆曲转自左之右，用本宫卦，
在上而取。

《夬》《兑》《萃》《随》四卦，皆《兑》宫，自下而上。

《临》，《损》节、中孚亦兑宫，皆曲转自左之右。

《大有》《暌离》《噬嗑》皆离宫，自下而上。

《明夷》既济，家人亦离。宫皆曲转，自左之右。

《大壮》《归妹》《丰》《震》四卦，皆震宫，自下而上；《复》《颐》《屯》《益》亦震宫，皆曲转自左之右。

《观》《渐》《涣》《巽》四卦皆巽宫，自上而下。

《姤》《大过》《鼎》《恒》四卦，亦巽宫，皆曲转自右之左。

《比》《蹇》《坎井》皆坎宫，自上而下。

《讼》《困》《未济》《解》四卦亦坎宫，皆曲转自右之左。

《剥》《艮》《蒙》《蛊》四卦，皆艮宫，自上而下。

《遁》《咸》《旅》《小过》四卦亦艮宫，皆曲转自右之左。

《坤》《谦》《师》《升》四卦，皆《坤》宫，自上而下。

《否》《萃》《晋》《豫》亦坤宫，皆曲转自右之左。